钦定古今图书集成/明伦汇编/闺媛典/第050卷 > 高希凤妻刘氏〈李氏郭氏金氏邢氏附〉
## 钦定古今图书集成/明伦汇编/闺媛典/第050卷 > 高希凤妻刘氏〈李氏郭氏金氏邢氏附〉

按《汝宁府志》：“刘氏，固始高希凤妻。希凤在辽东，为乱
军所掠，断其腕而死。刘骂不绝口，亦为所杀。仲弟药
师奴妻李氏，早寡，携子侄避乱高丽。洪武初，归守夫
墓，誓不再适。季弟伯颜不花为纳哈出所杀，其妻郭
氏自缢死。从子搭失丁为父仇诬陷死。其妻金氏与
姑邢氏俱自缢于室。事闻，诏赐旌表。尚书孙原贞作
‘《高氏五烈诗》’。”